|  |  |
| --- | --- |
| **Naziv obveznika: Sveučilište u Zadru** | **Matični broj: 01695525** |
| **Poštanski broj i mjesto: 23000 Zadar** | **OIB: 10839679016** |
| **Adresa sjedišta: Mihovila Pavlinovića 1** | **Razina: 11** |
| **Šifra županije, grada ili općine: 520 Zadarska županija grad/općina Zadar** | **Razdjel: 080** |
| **Broj RKP-a: 23815** | **Šifra djelatnosti: 8542** |

**BILJEŠKE**

**uz financijski izvještaj**

**za razdoblje od 01. siječnja do 31. prosinca 2024. godine**

Zakonska je obveza pravnih subjekata da uz redovite financijske izvještaje po pojedinim obračunskim razdobljima izrade i odgovarajuće bilješke. Sukladno toj obvezi propisan je i osnovni sadržaj i minimum podataka koje te bilješke moraju sadržavati. Bilješke predstavljaju analitički rezime poslovnog rezultata s obrazloženjem osnovnih odstupanja od očekivanih odnosno planiranih kretanja. Obveza prezentiranja bilježaka odnosi se i na proračunske korisnike među koje se ubrajaju i sveučilišta.

Osnovni cilj ovih Bilješki je ukratko analizirati poslovanje Sveučilišta u Zadru u protekloj 2024. godini s naglaskom na osnovnim ekonomskim pokazateljima i financijskim rezultatima radi utvrđivanja većih odstupanja u odnosu na ostvareno u prethodnoj godini.

Za Sveučilište u Zadru izrađeni su sljedeći izvještaji o poslovanju za obračunsko razdoblje siječanj-prosinac 2024. godine:

* Izvještaj o prihodima i rashodima, primicima i izdatcima, na obrascu PR-RAS
* Bilanca, na obrascu BILANCA
* Izvještaj o obvezama, na obrascu OBVEZE
* Izvještaj o rashodima prema funkcijskoj klasifikaciji na obrascu RAS- funkcijski
* Izvještaj o promjenama u vrijednosti i obujmu imovine, na obrascu P-VRIO
* Bilješke

Sveučilište u Zadru je dužno dostavljati prethodno spomenute financijske izvještaje FINI, Ministarstvu znanosti i obrazovanja te Državnom uredu za reviziju.

1. **Obrazac PR-RAS**

PR-RAS je osnovni i najvažniji obrazac u kojem se iskazuju ostvareni elementi koji daju poslovni rezultat Sveučilišta u navedenom obračunskom razdoblju.

U razdoblju od siječnja do prosinca 2024. godine ostvareni su ukupni prihodi i primici u ukupnom iznosu od 35.117.991,36€ (šifra X678), te ukupni rashodi i izdaci u iznosu od 34.303.125,64€ (šifra Y345).

Iz navedenog proizlazi da je Sveučilište u Zadru ostvarilo ukupni višak prihoda i primitaka u iznosu od 814.865,72€ (šifra X005). Pribrajanjem prenesenog viška iz prethodnih godina u iznosu od 5.983.710,09€ (šifra 9221-9222) konačni rezultat je višak prihoda i primitaka od 6.798.575,81€ (šifra X006).

* 1. Prihodi poslovanja

Do značajnog povećanja u ukupnoj strukturi prihoda poslovanja u odnosu na prethodnu godinu došlo je na šifri 6321 Tekuće pomoći od međunarodnih organizacija (povećanje za 257,3%) zbog ostvarenih prihoda temeljem ugovorenih EU projekata i suradnje sa stranim sveučilištima.

Također, na šifri 6323 Tekuće pomoći od institucija i tijela EU došlo je do povećanja od 118,2% zbog doznake sredstava temeljem ugovorenih EU projekata.

Do značajnog povećanja u odnosu na prethodnu godinu došlo je i na šifri 6393 Tekući prijenosi između proračunskih korisnika istog proračuna temeljem prijenosa EU sredstava (povećanje za 65,2%) od strane nositelja projekata na kojima je Sveučilište u Zadru partner.

* 1. Rashodi poslovanja

Najveći dio ukupnih rashoda poslovanja čine rashodi za zaposlene u iznosu od 26.137.715,99€ (šifra 31). Rashodi po osnovi plaće za redovan rad povećani su za 22,4% i iznose 20.258.543,41€ (šifra 3111). Značajnu stavku predstavljaju i Ostali rashodi za zaposlene (šifra 312). Navedeni troškovi najvećim dijelom porasli su na pozicijama nagrada, regresa i božićnice.

Drugu najveću stavku rashoda poslovanja čine materijalni rashodi u iznosu od 5.439.976,34€ (šifra 32).

Povećanje bilježi i šifra 3691 Tekući prijenosi između proračunskih korisnika istog proračuna, za 725,9%. Radi se o prijenosu sredstava sastavnici Znanstvenoj knjižnici Zadar potrebnih za podmirenje tekućih poslovnih rashoda.

* 1. Rashodi za nabavu nefinancijske imovine

Rashodi za nabavu nefinancijske imovine (šifra 4) iznose 619.925,30€.

U odnosu na proteklo razdoblje došlo je do smanjenja troškova za 85%. Najveći razlog smanjenja je završetak rekonstrukcije Tehničke škole u 2023. godini i stavljanje u upotrebu iste.

Značajna povećanja bilježi šifra 4221 Uredska oprema i namještaj radi nabave veće količine informatičke, odnosno računalne opreme (povećanje od 162,1%).

1. **Obrazac BILANCA**

Ukupna vrijednost imovine je ostala ista u odnosu na prethodnu godinu u iznosu 41.647.114,86€. Značajnih promjena nije bilo.

Obveze za nabavu nefinancijske imovine bilježe rast od 153,2% zbog nabave veće količine informatičke, odnosno računalne opreme. Navedene obveze će se podmiriti po datumu dospijeća u 2025. godini.

* 1. Obvezne bilješke uz bilancu: izvanbilančno

Sveučilište u Zadru vodi sljedeće izvanbilančne zapise:

* **Sudski sporovi:**

Ime i prezime tužitelja Oznaka predmeta Vrijednost predmeta spora

1. SLAVICA ŠIMIĆ ŠAŠIĆ PR – 595/20 VPS: 1.590,36 €

2. ZORAN ĆOSO PR-525/2020 VPS: 633,55 €

3. JOZO ROGOŠIĆ PR-37/2023 VPS: 33.869,42 €

4. JASNA RUMORA PR – 117/2019 VPS: 6.503,42 €

5. DANIJEL MARIĆ PR – 67/2023 VPS: 400,00 €

6. ANKA JAGIĆ (pok. Stjepan Jagić) PR – 67/2024 VPS: 1.982,69 €

7. IRENA SERDAREVIĆ PR-33/2024 VPS: 1.327,01 €

8. JOZO ROGOŠIĆ PR -84/2022 VPS: 663,61 €

**Ukupno: 46.570,06 €**

1. **Obrazac RAS-funkcijski**

U obrascu RAS-funkcijski prikazani su rashodi u iznosu 34.240.125,64 € (šifra 0942) koji se odnose na drugi stupanj visoke naobrazbe.

1. **Obrazac OBVEZE**

U obrascu Obveze prikazano je po pojedinim grupama konta kretanje obveza u razdoblju od 1.1.2024. godine.

Stanje obveza na dan 1.1.2024. godine iznosilo je 2.019.121,31 €, pribrojene su novonastale obveze u tekućem razdoblju od 45.036.020,14 €, (šifra V002), odnosno podmirene su obveze u iznosu od 44.666.137,19 €, (šifra V004), na osnovi čega je utvrđeno stanje obveza na dan 31.12.2024. godine u iznosu od 2.389.004,26 €, (šifra V006).

Od navedenog iznosa dospjele obveze su 65.732,66 €, a nedospjele obveze u iznosu od 2.323.271,60 €. Najveći dio nedospjelih obveza odnosi se na obveze za zaposlene (plaća za 12/2024. koja se isplaćuje u 2025. u iznosu od 2.011.043,05 €), obveze za materijalne rashode u iznosu od 150.014,26 €, obaveze za nabavu proizvedene dugotrajne imovine u iznosu od 51.117,40€ te ostale tekuće obveze u iznosu 111.096,89 €.

Mjesto i datum: Zadar, 30. siječnja 2025.

Osoba za kontaktiranje: Helga Fatović